คะ หนูโดนลูกสุนัขวัย 2 เดือนข่วนค่ะเป็นสุนัขที่เลี้ยงเอง มีรอยถลอกและมีเลือดออก หนูต้องไปฉีดวัคซีนไหมคะ
สวัสดีค่ะ การโดนลูกสุนัขข่วนจนเป็นรอยถลอกและมีเลือดออก อาจมีความเสี่ยงในการติดเชื้อพิษสุนัขบ้าได้ อย่างไรก็ตาม หากเป็นลูกสุนัขที่เลี้ยงเอง โดยเลี้ยงมาตั้งแต่คลอด และเลี้ยงให้อยู่แต่เฉพาะในบ้าน ไม่มีสัตว์อื่นเข้ามาในบ้าน อาจใช้วิธีการเฝ้าสังเกตอาการไปก่อนก็ได้ โดยหากลูกสุนัขไม่มีอาการผิดปกติภายใน 3-4 วัน ก็ไม่น่าเป็นโรคพิษสุนัขบ้า และหากไม่ตายภายใน 14 วัน ก็แสดงว่าลูกสุนัขก็ไม่ได้เป็นโรคพิษสุนัขบ้า ดังนั้นก็ไม่จำเป็นต้องไปฉีดวัคซีนพิษสุนัขบ้าแต่อย่างใดค่ะแต่หากลูกสุนัขมีอาการผิดปกติใน 3-4 วัน เช่น ซึม ไม่กินข้าว ไม่กินน้ำ หรือหนีหายไป ควรรับไปฉีดวัคซีนป้องกันพิษสุนัขบ้าค่ะนอกจากนี้แผลที่มีเลือดออก อาจเสี่ยงต่อการติดเชื้อบาดทะยักได้ด้วย ดังนั้นหากในช่วง 5 ปีที่ผ่านมา ไม่เคยได้รับการฉีดวัคซีนบาดทะยักกระตุ้น ควรไปฉีดวัคซีนบาดทะยักด้วยค่ะสำหรับบาดแผล ให้ล้างทำความสะอาดด้วยสบู่ ใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายค่ะ